25ITP-1

Nafarroako Alderdi Sozialista talde parlamentarioari atxikitako Olga Chueca Chueca andreak, Legebiltzarreko Erregelamenduan ezartzen denaren babesean, honako interpelazio hau aurkezten dio Eskubide Sozialetako, Ekonomia Sozialeko eta Enpleguko kontseilariari, Osoko Bilkuran eztabaidatzeko:

Nafarroako Gobernu aurrerakoi eta anitz baterako 2023-2027 eperako programa-akordioak duen gizarte-politikei buruzko atalean jasotzen diren puntuetako bik erreferentzia egiten diote, batetik, errenta bermatuaren eredua funtsezko tresna gisa sendotzeari gizarte-babeseko eta txirotasunaren aurkako borrokan, horretarako ezarriz, kasua bada, Nafarroan dagoen diru-sarrera sistemaren koherentzia mantentzeko beharrezkoak diren legegintzazko aldaketak; eta, bestetik, gizarteratze-eskubidean aurrerapausoak eman beharrari.

Horrela, bada, 15/2016 Foru Legea 8 urtez aplikatu ondoren, zeinak arautzen baititu gizarteratzerako eta errenta bermaturako eskubideak, beharrezkotzat jotzen da lege hori berrikiusi eta eraginkorrago eta ahaltsuago egitea.

Hori guztia dela-eta, Eskubide Sozialetako, Ekonomia Sozialeko eta Enpleguko Departamentuari interpelazioa aurkezten diogu, Nafarroako Gobernuak Errenta Bermatuaren gaur egungo Legea moldatzeari buruz darabilen politika orokorraren gainekoa.

Iruñean, 2025eko urtarrilaren 8an

Foru parlamentaria: María Olga Chueca Chueca